**Memphis Depay** (\* 9. marec 1994, Moordrecht, Holandsko), známy tiež jednoducho ako **Memphis**, je holandský futbalový útočník, ktorý v súčasnosti oblieka dres klubu Atletico Madrid. V roku 2015 ho *France Football* menoval za najlepšieho mladého hráča na svete. V rovnakom roku získal aj Cenu Johana Cruijffa udeľovanú najtalentovanejšiemu hráčovi roka.

Klubová kariéra
---------------

Memphis v drese PSV v 2011
### PSV Eindhoven

Memphis začínal s profesionálnym futbalom v PSV Eindhoven, v ktorom pôsobil už od svojich dvanástich rokov. Svoj debut za "Á-čko" zažil 21. septembra 2011 v druhom kole KNVB Cupu proti amatérskemu klubu VVSB a svojim gólom z 20. minúty odštartoval výhru PSV 8:0. V Eredivisie sa prvýkrát predstavil vo februári 2012 vo víťaznom zápase proti Feyenoordu. V prvých dvoch sezónach odohral v lige 28 zápasov s bilanciou 5 strelených gólov.

Svoj prvý gól v európskych súťažiach strelil 30. júla 2013 v treťom predkole Ligy majstrov proti belgickému Zulte Waregem pri výhre 2:0. Hoci sa v tom roku PSV nepodarilo postúpiť cez AC Miláno do skupinovej fázy Ligy majstrov, svoj ďalší gól v pohárovej Európe si Memphis dokázal pripísať v zápase Európskej ligy, a to 3. októbra 2013 proti ukrajinskej Odese.

Na Majstrovstvách sveta 2014 zaujali jeho dobré výkony viaceré popredné anglické kluby na čele s Tottenhamom a Manchesetrom United.

Sezónu 2014/2015 odštartoval gólom a asistenciou v treťom predkole Európskej ligy proti rakúskemu St. Pölten pri vonkajšej výhre 3:2. Memphisovi sa gólovo darilo počas celej sezóny, ktorú nakoniec ukončil ako najlepší strelec Eredivisie s 22 gólmi na svojom konte. Gólom z priameho kopu z 32 metrov sa spolupodieľal aj pri výhre 4:1 nad Heerenveenom 18. apríla 2015, ktorá zaistila PSV v poradí už 22. titul Eredivisie.

### Manchester United

Dohodu o prestupe hráča do Manchestru United potvrdili oba tímy 7. mája 2015. Memphis však oficiálne prestúpil do nového pôsobiska až 12. júna za čiastku 25 miliónov £ a podpísal 4-ročný kontrakt s opciou na jeden ďalší rok. O jeho služby sa zaujímal aj Liverpool a PSG.

V drese United sa prvýkrát predstavil 17. júla v predsezónnom priateľskom zápase proti Club América. Na vlastnú žiadosť mu bolo po odchode Ángela Di Maríu pridelené legendárne číslo 7.

Prvé dva góly za klub, ku ktorým pridal aj asistenciu, strelil v play-off Ligy majstrov 18. augusta v zápase proti Bruggám pri domácej výhre 3:1. Napriek tomu mal spočiatku problémy prispôsobiť sa hernému nasadeniu na ostrovoch, čo pre holandský *De Telegraaf* okomentoval slovami: "Je to ťažké, dva zápasy týždenne, vždy vo vysokom tempe, moje telo si na to musí zvyknúť." Jeho nevýrazné výkony si zaslúžili kritiku aj od vtedajšieho asistenta trénera Ryana Giggsa, podľa ktorého mal Memphisov extravagantný životný štýl negatívny vplyv na jeho formu. Zatiaľ čo v Premier League boli na jeho poste uprednostňovaní Anthony Martial a Wayne Rooney, vo vyraďovacej fáze Európskej ligy využil šancu a dokázal sa gólovo presadiť v oboch zápasoch s dánskym Midtjyllandom.

V nasledujúcej ligovej sezóne nastúpil za klub len v 4 zápasoch (vo všetkých prípadoch ako striedajúci hráč z lavičky). Do základnej zostavy sa dostal len v zápase EFL Cupu 21. septembra 2016 proti Northamptonu Town, avšak v 55. minúte ho José Mourinho stiahol dole. V 33 zápasoch Premier League sa nedokázal za Manchester United výraznejšie presadiť, o čom vypovedajú aj jeho štatistiky - 2 góly, 12 vytvorených šancí a 0 asistencií.

### Lyon

Memphis prestúpil do Olympique Lyon 20. januára 2017 za 17 miliónov £ a podpísal 4,5-ročný kontrakt. Dohoda zahŕňala viacero dodatkov, ako napríklad navýšenie prestupovej čiastky na 22 miliónov £ v prípade, že sa Lyon kvalifikuje do Ligy majstrov, a ďalej výkupnú klauzulu (buy-back) a klauzulu o predaji (sell-on) pre Manchester United.

28. januára odohral prvý súťažný zápas v Ligue 1 proti Lille OSC. Na ihrisku vydržal do 68. minúty, kedy ho vystriedal Maxwel Cornet. Lyon nakoniec prehral 2:1. V marci sa neskôr blysol gólom z takmer polovice ihriska (46 metrov) v zápase proti Toulouse. 

Depayovi v roku 2021 skončila zmluva a tak sa pripojil k FC Barcelone za Olympique Lyon odohral za 4 roky 178 zápasov a pripísal si 76 gólov.

Trofeje
-------

### Klubové

**PSV Eindhoven**

* Eredivisie: 2014/2015
* KNVB Cup: 2011/2012
* Johan Cruyff Shield: 2012

### Individuálne

* Cena Johana Cruijffa: 2015

Referencie
----------

1. ↑  Manchester United winger Memphis Depay named best young player in the world ahead of Man City's Raheem Sterling - who cost double *independent.co.uk*: (15. júl 2015)
2. ↑  Memphis Depay wins Johan Cruijff prize as most talented football player *dutchnews.nl*: (19. máj 2015)
3. ↑  VVSB VS. PSV 0 - 8 *uk.soccerway.com*
4. ↑  Depay stunner puts PSV on course to advance *uefa.com*: (30. júl 2013)
5. ↑  Delicious Depay goal sets up PSV victory *uefa.com*: (3. október 2013)
6. ↑  Tottenham line up £15m bid for PSV winger Memphis Depay *theguardian.com*: (6. august 2014)
7. ↑  Manchester United monitoring Dutch youngster Memphis Depay ahead of potential deal *metro.co.uk*: (24. júl 2014)
8. ↑  St Pölten 2-3 PSV *uefa.com*: (7. august 2014)
9. ↑  Manchester United-bound Depay finishes as Eredivisie's top scorer *goal.com*: (17. máj 2015)
10. ↑  PSV 4–1 sc Heerenveen *bbc.com*: (18. apríl 2015)
11. ↑  Memphis Depay's Manchester United move agreed with PSV Eindhoven *espnfcasia.com*: (7. máj 2015)
12. ↑  Memphis Depay completes move to Man Utd from PSV Eindhoven *espnfc.com*: (12. jún 2015)
13. ↑  United complete signing of Memphis Depay *manutd.com*: (12. jún 2015)
14. ↑  Liverpool held Memphis Depay talks with PSV Eindhoven - Marcel Brands *espnfc.com*: (11. máj 2015)
15. ↑  Memphis Depay: Man Utd 'forced' into signing by PSG interest *bbc.com*: (8. máj 2015)
16. ↑  Four new signings shine against Club America *manutd.com*: (18. júl 2015)
17. ↑  Memphis Depay wants No 7 shirt that Angel Di Maria is vacating at Manchester United *independent.co.uk*: (6. august 2015)
18. ↑  Man Utd 3–1 Club Brugge *bbc.com*: (18. august 2015)
19. ↑  Manchester United winger Memphis Depay warned over lifestyle by Ryan Giggs after Emirates shocker *mirror.co.uk*: (10. október 2015)
20. ↑  PHIS-LED OUT Memphis Depay, the rise and fall of the Manchester United forward, once dubbed the ‘next Cristiano Ronaldo’ in Holland *thesun.co.uk*: (19. január 2017)
21. ↑  Manchester United: Memphis Depay makes move to Lyon *bbc.com*: (20. január 2017)
22. ↑  Manchester United and Lyon agree fee for Memphis Depay in deal that could rise to £22million *mirror.co.uk*: (19. január 2017)
23. ↑  BENZIA BRACE KNOCKS BACK OL *ligue1.com*: (28.
 január 2017)

Zdroj
-----

*Tento článok je čiastočný alebo úplný preklad článku Memphis Depay na anglickej Wikipédii.*

| * z
* d
* u
Holandské mužstvo – MS 2014 (3. miesto) |
| --- |
| 
* 1 Cillessen
* 2 Vlaar
* 3 De Vrij
* 4 Martins Indi
* 5 Blind
* 6 De Jong
* 7 Janmaat
* 8 De Guzmán
* 9 Van Persie (c)
* 10 Sneijder
* 11 Robben
* 12 Verhaegh
* 13 Veltman
* 14 Kongolo
* 15 Kuyt
* 16 Clasie
* 17 Lens
* 18 Fer
* 19 Huntelaar
* 20 Wijnaldum
* 21 Depay
* 22 Vorm
* 23 Krul
* Tréner: Van Gaal

 | Holandsko |


| * z
* d
* u
Holandské mužstvo – ME 2020 (osemfinále) |
| --- |
| 
* 1 Stekelenburg
* 2 Veltman
* 3 De Ligt
* 4 Aké
* 5 Wijndal
* 6 De Vrij
* 7 Berghuis
* 8 Wijnaldum (c)
* 9 L. de Jong
* 10 Depay
* 11 Promes
* 12 Van Aanholt
* 13 Krul
* 14 Klaassen
* 15 De Roon
* 16 Gravenberch
* 17 Blind
* 18 Malen
* 19 Weghorst
* 21 F. de Jong
* 22 Dumfries
* 23 Bizot
* 24 Bizot
* 25 Bizot
* 26 Bizot
* Tréner: De Boer

 | Holandsko |

Autoritné údaje: * GND: 1243690070
* ISNI: 0000 0004 7645 9942
* VIAF: 6561155953606842630008